open-index/open-wikipedia-markdown huggingface dataset:
TIROS-1

**TIROS-1** (eller **TIROS I**) var den første vellykkede værsatellitten, og den første av en serie med tilsvarende satellitter.  Den ble skutt opp 1. april 1960 fra Cape Canaveral i Florida, USA.

Satellitten var konstruert for å teste eksperimentelle teknikker for å ta levende bilder av værmønstre fra jordbane. Satellitten var operasjonell i 78 dager, 15 færre enn planlagt, men var likevel en vesentlig større suksess enn Vanguard 2 i å vise at satellitter kunne benyttes til å studere atmosfæriske endringer fra verdensrommet. Satellitten rakk å returnere 22.952 bilder til jorden.


Fil:TIROS-1-Earth.png|Første bilde overført.
Fil:TIROS I image Spac0102-repair.jpg|Bilde tatt av en syklon.


## Referanser


## Eksterne lenker
* 1960-002B, the NSSDC ID for TIROS-1 fra NASAs nettsted
Røsslyngmåler

**Røsslyngmåler** (*Dyscia fagaria*) er en sommerfugl i gruppen av de egentlige målere  (Geometridae). I Norge er den funnet spredt langs kysten til Rogaland, men den er sjelden og listet som kritisk truet (CR) på den norske Norsk rødliste for arter 2021.

## Utseende
En middelsstor (vingespenn 31 – 40&nbsp;mm), middels kraftig, lyst askegrå måler. Hannen har fjærformede antenner. Forvingen har to mer eller mindre tydelige, mørke tverrlinjer som avgrenser et trapesformet område, midt i dette en rund, mørk flekk.

## Levevis
Røsslyngmåleren lever på lynghei og torvmyrer. Larvenes næringsplanter er røsslyng (*Calluna vulgaris*) og andre lyng-arter (*Erica* spp.). Biotopen er lynghei nær kysten. De voksne sommerfuglene flyr i juni – juli.

## Utbredelse
Arten finnes i Europa fra Storbritannia i vest til Ukraina i øst, men det er en del huller i utbredelsen innimellom. Den finnes også videre østover til Stillehavet. 

Arten er funnet spredt fra Tysvær i Rogaland til Hvaler i Østfold. Det er ingen funn fra indre Oslofjord. Til sammen er det 13 lokaliteter. Det er svært få funn fra senere år. Bare i den sørlige delen av Rogaland ser arten ut til å holde stand. Siste norske funn er fra Egersund fra mai 2014. På Lista hvor arten er funnet én gang (1997) er den senere søkt etter mange ganger uten resultat. 

## Rødlistevurdering
Trusler mot arten er gjengroing, slitasje og utbygging. Arten er inne i en negativ trend, og har i senere år forsvunnet fra den svenske vestkysten. Arten rødlistes i 2021 som kritisk truet CR.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Myrlurvemåler

**Myrlurvemåler** (*Lycia lapponaria*) er en sommerfugl i gruppen av de egentlige målere  (Geometridae). Som hos en del andre målere er hunnen vingeløs, hannen kan kjennes på at vingene er meget tynt skjellkledte og nesten gjennomsiktige. I Norge er den funnet her og der i innlandet.

## Utseende
En middelsstor (hannens vingespenn 26 – 34&nbsp;mm), kraftig, grå, sterkt hårete måler. **Hannen** har fjærformede antenner og vinger som bare er tett skjellkledt ved fremkanten, ellers nesten uten skjell og gjennomsiktige. Brystet er tett kledt med gråbrune, utstående hår. Bakkroppen har en rekke av gule flekker langs ryggen. Forvingen har mer eller mindre tydelige, mørke tegninger, mens bakvingen er nesten uten skjell, med markerte vingeårer. **Hunnen**s vinger er redusert til 1,5&nbsp;mm lange, nesten usynlige stumper. Kroppen er tykk og pæreformet, med en rekke av gule flekker langs ryggen. Den er middels tett kledt med nokså lange, utstående, hvitaktige hår. Larven er naken og slank, gråbrun, med to rekker av små, gule flekker langs ryggen og en slik rekke på hver side.

## Levevis
Myrlurvemåleren finnes på sure lyngheier og myrer, der larvene lever på dvergbjørk, pors, lyng og andre busker. Hannene flyr i april på leting etter hunnene, som sitter i vegetasjonen.

## Utbredelse
Myrlurvemåleren er en nordeuropeisk art. I Storbritannia finnes den bare i et begrenset område i det sentrale og nordlige Skottland.
I Norge er den funnet i de indre delene av Rogaland, Oppland, Sør-Trøndelag og Nordland. Det er sannsynlig at den finnes flere steder, men arten er ikke lett å oppdage. Den er funnet i de midtre og nordlige delene av Sverige og Finland. Den er også kjent fra Baltikum og det nordlige og nordvestlige Russland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Caspian

**Prins Caspian** er en fiktiv person i bokserien *[[Legenden om Narnia]]* av C.S. Lewis. Han er med i bøkene: *[[Prins Caspian]]*, *[[Reisen til det ytterste hav]]*, og *[[Sølvstolen]]*. Han er også med helt på slutten i boka *[[Den siste striden]]*.

I filmen *[[Legenden om Narnia – Prins Caspian]]*, spilles Prins Caspian av skuespilleren Ben Barnes.

## Referanser
John Erik Fossum

**John Erik Fossum** (født 7. mai 1956 i Stavanger) er en norsk statsviter og professor ved Universitetet i Bergen og Universitetet i Oslo.

Fossum startet sin høyere utdanning ved Universitetet i Bergen, der han avla cand.mag.-graden i 1981. Deretter fulgte  i 1983 mastergrad i statsvitenskap ved University of California, Santa Barbara, USA. I 1990 avla Fossum doktorgraden ved University of British Columbia i Canada på avhandlingen *Assessing State Intervention: Federal Oil Policies 1973-84* Han er fra 1990 knyttet til Institutt for administrasjon og organisasjonsvitenskap ved Universitetet i Bergen, fra 2004 som professor. Fossum er videre tilknyttet ARENA - Senter for europaforskning ved Universitetet i Oslo. 

I sin forskning har Fossum særlig beskjeftiget seg med studier av offentlig politikk og europeisk integrasjon. Hans forskningsinteresser omfatter politisk teori, konstitusjonalisme, europeisering og internasjonal integrasjon. 

## Referanser


## Eksterne lenker
	

* Presentasjon fra ARENA
* Presentasjon fra UiB
Montagu Harry Proctor Beauchamp

**Montagu Harry Proctor Beauchamp** (født 19. april 1860 i Langley Park ved Norwich i England, død 26. oktober 1939 i Kina var en av en gruppe protestanter som dro ut som kinamisjonærer i China Inland Missions tjeneste i 1885 og fikk det felles tilnavnet Cambridge Seven.

Etter tidlig skolegang på *Repton School* begynte han på *Trinity College* ved Cambridge University i 1879. Han kom til Kina i 1885. Under bokseropprøret i 1900 ble han evakuert, men kom tilbake etter to år. I 1906 ble han ordinert til prest for Church of England. Han reiste hjem til England i 1910. Han virket så i Monkton Combe i Somerset, 1914-1928, var prest for de britiske væpnede styrker 1916-1921.

Beauchamp gjenopptok sitt arbeide for China Inland Mission in China fra tid til annen, blant annet som utsending til India og Vest-Kina 1929-1930 og 1935-1936. Han døde i Kina i 1939.

## Referanser
Setra Group

**Setra Group** er den største treindustribedriften i Sverige. Den tilbyr trebaserte produkter og løsninger til byggevarehandelen og industrikunder.

*Konsernet sysselsetter 1500 personer og har en omsetning på vel seks milliarder svenske kroner, hvorav omtrent 55 prosent gjelder eksport til først og fremst Storbritannia, Danmark, Tyskland, Japan, Norge og Spania.
*Virksomheten blir drevet på fire områder: Trevare, bioprodukter, plater og snekkerier samt byggesystemer.
*Setra har om lag 2400 aksjonærer, hvorav de største er Sveaskog AB (50 %), Skogsagarna Mellanskog ekonomisk forening (26 %) og LRF, Lantbrukarnas Ekonomi AB (22%). De øvrige aksjonærene har sammenlagt om lag to prosent av aksjene.

## Barkevik Bruk AS

*Setra kjøpte i 2008 den totale andelen av aksjer i listverksprodusenten Barkevik Bruk AS i nærheten av Helgeroa.
*Barkevik Bruk vil drives videre som et selvstendig datterselskap innenfor Setra-konsernet under sitt nye navn Setra Barkevik AS.
*Administrerende direktør Eivind Funnemark forblir i stillingen og han vil være medlem av ledergruppen for Setras markedsorganisasjon.
Kammerlader

**Kammerladeren** var det første norske militære bakladningsgevær, og blant de første bakladningsgeværer i bruk i noe lands forsvar. Kammerladeren ble ladet med ett og ett skudd og brukte svartkrutt. En hendel på siden av våpnenet gjorde det mye raskere å lade enn sammenlignbare våpen.  

Kammerladeren ble introdusert i 1842 og ble til sammen produsert i et antall på om lag 40&nbsp;000 frem til omkring 1870. Selv om bakladere som Ferguson-riflen hadde blitt lansert flere tiår før, var Norges forsvar det første med bakladere i utstrakt bruk. Kammerladerne ble produsert i flere forskjellige varianter, og de fleste variantene ble på forskjellige tidspunkter modifisert noe.

Kammerladeren var i bruk i mange år i det norske forsvaret, og ble først begynt faset ut ved introdusjonen av Remington «rolling block» i 1867.

## Varianter
;Den norske hæren
*M1842
*M1846
*M1846/55
*M1849
*M1849/55
*M1859
*M1860 Lang
*M1860/67 Lang
*M1860 Kort
*M1860/67 Kort
*M1862 Artillerikarabin
*M1862/66 Artillerikarabin
;Det norske sjøforsvaret
*M1845
*M1849
*M1852
*M1852/67
*M1855
*M1855/67
*M1857
*M1857/67
*M1860
*M1860/67
;Andre
*Svenske marinens M151
*Forskjellige sivile modeller
The Young and the Restless

***The Young and the Restless*** er en amerikansk såpeserie som har gått på CBS siden 1973. Serien er en såkalt «dagsåpe» og blir sendt på dagtid på TV. 

Den har vunnet flere Daytime Emmys og andre viktige priser for både skuespillere og forfattere. Den har i flere år blitt regnet som en av de mest populære seriene i USA. På midten av 1990-årene hadde serien rundt 5 millioner daglige seere. 

Serien henger tett sammen med *[[Glamour]]* (*The Bold and the Beautiful*), og samme rollefigurer pleier av og til dukke opp i begge serier. Den meste kjente «crossoveren» er Sheila Carter, som hadde betydelige roller i begge serier, men også andre skuespillere har større og mindre opptredener i begge seriene.

I Norge ble serien sendt på FEM på hverdagskvelder frem til 28. august 2008.

## Referanser


## Eksterne lenker
* 
*
April Fool’s Day

***April Fool's Day*** er en amerikansk skrekk-komedie og slasher-film fra 1986 regissert av Fred Walton. De ledende rollene spilles av Deborah Foreman, Amy Steel og Ken Olandt. *April Fool's Day* regnes som en parodi på slasher-film-sjangeren og var en av de siste innen sjangeren med en større budsjett. 

Handlingen er inspirert av Agatha Christies kriminalroman ''Ti små negerbarn''.

I 2008 kom en nyinnspilling som ble lansert direkte på video.

## Handling
Muffy St. John inviterer sine collegevennene hjem til foreldrenes hus som ligger på en isolert øy for å feire «Spring Break». De besøkende forventer at dette blir deres livs beste fest, men etter hvert innser de at det vil bli deres livs siste fest. En etter en blir likene av dem funnet drept på de mest makabre måter. Det som begynte som en helg full av uskyldige aprilspøker, ser ut til å bli en blodig kamp for livet. 

## Om filmene
*April Fool's Day* ble en moderat kommersiell suksess i USA, hvor den innbrakte nesten 13 millioner dollar. Produksjonskostnadene var på rundt 5 millioner dollar. 

Det fikk blandet mottakelse fra kritikerne. Både den amerikanske filmsiden Classic Horror.com og den svenske Fanatisk film har gitt den gode skussmål. Den har fått 58 % oppslutning på Rotten Tomatoes. Den amerikanske filmkritikeren Leonard Maltin gav den to av fire stjerner.

Den ble innspilt i Britisk Columbia, Canada.

### Nyinnspilling
I 2008 kom en nyinnspilling med samme tittel som ble lansert rett på video. Den ble regissert av The Butcher Brothers og har Taylor Cole, Josh Henderson og Scout Taylor-Compton i noen av de ledende rollene. Den fikk lite oppmerksomhet.

## I rollene
*Deborah Foreman...Muffy/Buffy St. John 
*Ken Olandt...Rob Ferris 
*Amy Steel...Kit Graham 
*Deborah Goodrich...Nikki Brashares
*Jay Baker...Harvey Edison, Jr.
*Griffin O'Neal...Skip St. John 
*Leah Pinsent...Nan Youngblood 
*Clayton Rohner...Chaz Vyshinski 
*Thomas F. Wilson...Arch Cummings
*Pat Barlow...Clara
*Lloyd Berry...Cal the Ferryman
*Tom Heaton...Constable Sam Potter/Uncle Frank
*Mike Nomad...Buck Williams

## Referanser


## Eksterne lenker
*
Peter Pan (2004)

***Peter Pan*** ble satt opp som teaterforestilling på Kruttårnteatret i Stavern i 2004 basert på romanfiguren med samme navn, skapt av James Matthew Barrie, i ett skuespill fra 1904 og tre barnebøker utgitt ca. 1903, 1906 og 1911. Han er en ung gutt som lever et eventyrlig liv i fantasilandet Neverland, og vegrer seg for å bli voksen.

Forestillingen ble regissert av Aleksander Herresthal. Skuespillere var blant annet Henriette Steenstrup, Trond Fausa Aurvåg, Bernhard Arnø, John Brungot og Christian Greger. Kruttårnteatret er kjent for å gå løs på klassikerne med motorsag og Peter Pan var intet unntak.  

## Eksterne lenker
*  Anmeldelse Peter Pan (Aftenposten 2004)
* Anmeldelese av Peter Pan (Østlandsposten, 2004)
Integrert som faen

***Integrert som faen*** var en humorforestilling av og med den norskfrikanske scenekunstgruppe  Queendom. Forestillingen ble satt opp på Fabrikken i 2005 og på Drammens Teater og Parkteatret i 2006. Forestillingen ble regissert av Aleksander Herresthal.

Forestillingen var skrevet og fremført av Hannah Wozene Kvam, Monica Ifejilika, Asta Busingye Lydersen, Haddy Jatou Njie, og Isabell Dahlsveen Sterling. I 2007 ble gruppen tildelt Oslo Bys Kunstnerpris fra Oslo kommune.

Queendom har siden 2015 vært en duo bestående av Monica Ifejilika og Asta Busingye Lydersen. I 2022 hadde de premiere på det selvbiografiske teaterstykket *Farvann* sammen med artist og skuespiller Numa Edema. 

## Referanser


## Eksterne lenker
*  Anmeldelse av Mona Levin  (Aftenposten 2005)
* Queendoms hjemmeside
Gjedder

* *[[Esox americanus]]* (Nord-Amerika)
* *[[Esox masquinongy]]*, muskellunge (Nord-Amerika)
* *[[Esox niger]]* (Nord-Amerika)
* *[[Esox reichertii]]* (Øst-Asia, bl.a. Amur)
* *[[Esox lucius]]*, gjedde (Europa inkl. Norge, Asia, Nord-Amerika)

**Gjedder** er slekten *Esox* i familien gjeddefisker, med fem arter, hvorav gjedde (*E. lucius*) i Europa og Norge. Denne og den nordamerikanske muskellunge (*E. masquinongy*) blir størst. Begge kan bli minst 150 cm og over 30 kg, selv om så store individer er meget sjeldne.

## Utbredelse og tilholdssted
Gjedder hører hjemme i innsjøer, tjern og stilleflytende elver, men flere arter tåler brakkvann. De finnes i tempererte og subarktiske strøk og forekommer i et bredt belte gjennom Eurasia og Nord-Amerika nord for 35°N. Flere arter er spredt med menneskenes hjelp.

## Utseende og levevis
Utseendet til en fisk gjenspeiler fiskens levevis, og hos gjeddene er dette svært tydelig. De er slanke og strømlinjet – en gjedde veier gjerne betydelig mindre enn en like lang laks eller ørret. Gattfinnen og ryggfinnen er plassert langt bak, og de har et veldig gap fullt av spisse tenner. De fleste er grønnaktige, med mørkere eller lysere flekker eller striper. Ryggsiden er mørk; buksiden nesten hvit. Når de er ferdige med yngelstadiet, er både store og små gjedder grådige rovfisk som særlig etterstreber mindre fisk, også mindre artsfrender og slektninger. De tar også frosk, andunger og svømmende småpatterdyr. De kan stå fullstendig stille i utkanten av sivet eller ved en odde, av og til i timevis – for så, med voldsom fart, styrte frem og gripe et bytte.

Gjeddene gyter om våren, vanligvis på grunt vann, ofte på oversvømmet gressmark. Ulike arter kan ha litt forskjellige krav til vanntemperatur for å gyte, så to arter gyter ikke nødvendigvis samtidig der de finnes sammen. Ungene vokser fort og blir gjerne 20–30 cm allerede samme høst.

## Eksterne lenker
* 
* 
Gjedda lever omtrent som krokodillen
Lynn Marie Latham

**Lynn Marie Latham** er en amerikansk TV-forfatter og produsent. Fra 2006-2008 var hun hovedforfatter for *[[The Young and the Restless]]*. 

*The Young and the Restless* er den meste sette såpeserie som går på dagtid i USA. Lynn Marie Latham fikk mye skryt, og en Daytime Emmy for hennes første år. Men etterhvert ble hun dårlig likt av showets fans. Mange mente hun skrev for raske historier, og brukte ikke populære karakterer nok. Skuespillere hatet hvordan serien ble, mange fikk sparken eller sluttet.

13. februar 2008 ble det offisielt meldt at hun fikk sparken som hovedforfatter og produsent av *The Young and the Restless*.

Hun er blitt erstattet av Maria Arena Bell som hovedforfatter og 
Josh Griffith som produsent.

## Eksterne lenker
*
French Open 1996

**French Open 1996** ble spilt på Roland Garros-stadion i Paris i perioden 27. mai til 9. juni. French Open er en Grand Slam-turnering i tennis på grus. Jevgenij Kafelnikov beseiret Michael Stich i singlefinalen for herrer og Steffi Graf vant over Arantxa Sánchez Vicario i damefinalen. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Dein Kampf

***Dein Kampf*** er et stand-upshow av og med Jon Schau som hadde Norgespremiere på Ole Bull Scene i Bergen 21. mars 2001. Forestillingen hadde premiere i Oslo våren 2001. I forestillingen tar Schau opp temaer som det norske samfunn, norsk narkotikapolitikk og rasisme. Tittelen refererer til Adolf Hitlers ideologiske manifest *[[Mein Kampf]]*.

## Bak scenen
* Produsent: Elina Krantz
* Regi: Aleksander Herresthal

## Referanser
Palazzo Thiene Bonin Longare

**Palazzo Thiene Bonin Longare** er et palass i Vicenza som ble tegnet av den italienske renessansearkitekten Andrea Palladio. Palasset står på UNESCOs liste over verdensarven. Det er ett av de 23 bygg i Vicenza som førte byen inn på listen.

 
Francesco Thiene bygget dette på familieeiendommen ved den østlige enden av *Strada Maggiore* (idag *Corso Palladio*). Svært lite er sikkert kjent omkring historien til bygget. Vi vet ikke engang sikkert når byggingen startet. Det er dokumentert at byggingen ikke var igangsatt i 1586, og at en tredjedel av bygget var ferdigstilt ved Francesco Thienes død i 1593. Enea Thiene arvet eiendommen fra sin onkel, og fullførte oppføringen. Det var sannsynligvis ferdig en gang på det første tiåret på 1600-tallet. 

I 1835 ble palasset kjøpt av Lelio Bonin Longare. I sin avhandling *L’Idea della Architettura Universale* (Venezia 1615) skriver Vincenzo Scamozzi at han hadde ansvaret for å fullføre bygget etter en annen arkitekts planer, uten å fortelle hvem. Han skriver videre at han reviderte planene noe, men forteller heller ikke her noe om hvilke endringer det er. 

Arkitekten Scamozzi unnlater å navngi er helt sikkert Andrea Palladio. Dette understøttes av at det finnes to tegninger av ham som kan relateres til Francesco Thienes palass. Disse tegningene viser to varianter som er svært nært opptil det ferdige bygger. Det finnes også en skisse av fasaden som imidlertid ikke ligner det ferdige bygget.

Det er usikkert når Palladio formulierte sine ideer for palasset, men det er trolig at det var i 1572. Dette var året Francesco Thiene og hans onkel Orazio delte familieeiendommen og Francesco fikk den eiendommen hvor Palladios bygg ble reist. Hvis man studerer det ferdige bygget, er det elementer som taler for å datere det til 1570-tallet. Det har for eksempel flere likheter med Palazzo Barbaran da Porto, både i utformingen av den nedre delen, og i den store toetasjes loggiaen mot det indre gårdsrommet.

Sideveggen ut mot Piazza Castello kan på den annen side være Vincenzo Scamozzis, ettersom den har likheter med Palazzo Trissino nær domkirken. Det dype atriet kan også være Scamozzis verk. Rommene til høyre når man går inn i bygget, gjenbruker tydelig vegger som fantes fra før, med sine uregelmessigheter. Til venstre er det derimot helt regulært og tydeligvis bygget på nye fundamenter.


Fil:Palazzo Thiene Bonin Longare_pianta_BScamozzi_1776.jpg|Grunnplan (Ottavio Bertotti Scamozzi, 1776)
Fil:Palazzo Thiene Bonin Longare_sezione_BScamozzi_1776.jpg|Tversnitt (Ottavio Bertotti Scamozzi, 1776)


## Eksterne lenker
* 
* Centro Internazionale di Studi di Architettura Andrea Palladio (engelsk og italiensk)
Sanderud sykehus

**Sanderud** er et psykiatrisk sykehus som ligger i Ottestad, nær Hamar. 

Tjenester (behandlingstilbud):
*Avdeling for akuttpsykiatri og psykosebehandling
*Avdeling for alderspsykiatri
*Avdeling for TSB (tverrfaglig spesialisert rusbehandling)
*Habiliteringstjenesten
*BUP Akutt- og utredningsenhet
*BUP Avklaringsenhet
*DPS Elverum-Hamar Psykosepoliklinikken
*FACT Hedmarken

Stiftelsen Blaarud ligger også på Sanderud. Dette er den eldste bygningen som er bevart på Sanderud. Dette var i utgangspunktet et sykehusbygg, men i dag er bygningen i bruk som et kultur- og aktivitetshus, primært for mennesker med psykiske problemer. Blaarud eies og drives som en selvstendig privat stiftelse.

I 1908 ble Sanderud sykehus etablert som et pleieasyl for folk med psykiske problemer i Hedmark, og ble etter hvert et av Norges store psykiatriske sykehus med både pleie- og behandlingsoppgaver.
Reinsvoll sykehus

**Reinsvoll sykehus** er et psykiatrisk sykehus som ligger på Reinsvoll i Vestre Toten. Sykehuset ligger på gården Prestesæter og het først **Prestesæter asyl**, deretter **Prestesæter sykehus**. Det ble åpnet i 1913 etter byggeperiode fra 1911. Gården var opprinnelig seter for prestegården ved Hoff kirke i Østre Toten.

Sykehuset har også hatt navnet **Oppland psykiatriske sykehus** (**OPS**) og **Oppland fylkessykehus, avdeling Reinsvoll**. Sykehuset er nå del av Sykehuset Innlandet som er organisert i Helse Sør-Øst.

Korttidsavdelingen består av:
* Post 1A er en akuttpost for øyeblikkelig hjelp. 
* Post 1B er en almenpsykiatrisk post hvor de fleste pasientene er overført fra akuttpostene. Posten har spesiell kompetanse innen bipolare lidelser, tidligere manisk depressiv sykdom. 
* Post 1C er en åpen post som yter intermediærtjenester til bl.a. pasienter med personlighetsforstyrrelser og spiseforstyrrelser. 
* Post 1D er en lukket intermediærpost, med pasienter som trenger noe lenger opphold, som rekrutteres fra fylkets akuttposter.
* Post 1F er en relativt ny lukket akuttpost for øyeblikkelig hjelp i samarbeide med 1A.

Alderspsykiatrisk avdeling:
* Post 2A,  er en korttidsavdeling for observasjon, vurdering og behandling av alderspsykiatriske pasienter.

Langtidsavdelingen består av:
* Post 3A (sikkerhetsposten) som gir tilbud til sinnslidende som representerer farlighet, vold og utagering. 
* Post 3B gir tilbud til unge schizofrene. 
* Post 3C er en utrednings- og behandlingspost for kronisk psykotiske pasienter.

Serviceavdelinger omfatter teknisk avdeling, fritidsavdeling, husøkonomavdeling, hovedkjøkken, fysioterapi, medisinsk skrivetjeneste, laboratoriet, bibliotek, sentralbord/resepsjon, barnehage og prest.

En del administrative oppgaver som direktør, sjeflege, sjefsykepleier, lønningskontor, økonomi/regnskaps-kontor, personalkontor, IT-avdeling, opplæringsavdeling er flyttet til Sykehuset Innlandes sentraladministrasjon på Brumunddal.
Luxembourgs forsvar

**Luxembourgs forsvar** besto pr. 2011 av en hær på 1&nbsp;000 mann. Luxembourg har ikke flyvåpen eller marine. Det er ingen verneplikt. Militæret er frivillig.

Tross i den lille hæren er Luxembourg medlem i NATO. Luxembourg er representert i Afghanistan i ISAF.

Det er ikke et stort fokus på militære spørsmål, da Luxembourg er et veldig lite land. Kun 0,9 % (2005) av bruttonasjonalprodukt ble brukt til hæren.

## Eksterne lenker
*
Alania

**Alania** kan sikte til:

* Alanya, en by i Tyrkia
* Alania (kongedømme), et gammelt kongedømme i Kaukasus
* Alania (botanikk) er en slekt av planter i familien Boryaceae.
* Alania (zoologi) er en slekt av krepsdyr i gruppen Gammaridea.
Dhi Qar

**Dhi Qar** er en  provins i det sørlige Irak. Før 1976 var provinsen kjent som *Muntafiq*. 

Dhi Quar ligger i det området som er blitt kalt sivilisasjonens vugge, her lå det mesopotamske Sumerriket, den første høysivilisasjonen. I dag finner man ruinene av byene Ur, Eridu, Lagash og Ngirsu i guvernementet.

## Distrikter
al-Chibayish, al-Nasiriyya, al-Rifai, al-Shatra, Suq al-Shoyokh

## Referanser


## Eksterne lenker
*
Kapp Amsterdam

**Kapp Amsterdam** er et nes i Nordenskiöld Land på Spitsbergen på Svalbard. Neset markerer det nordvestlige innløpet til Sveabukta som fortsetter nordover til Sveagruva.

Kapp Amsterdam ligger 15 km fra Sveagruva og var utskipningshavnen til Store Norske Spitsbergen Kulkompani. Kullet ble fraktet med lastebiler fra Sveagruva til kaianlegget. I mars 2011 var det en kullbrann i en haug med rundt 80 000 tonn kull på Kapp Amsterdam.

I september 1946 oppførte bygningsarbeidere fra Sveagruva en fyrlykt på kappet ved innseilingen til Sveagruva. Lykta var i drift fra 17. september samme år.

Kapp Amsterdam har sitt navn etter det svenske selskapet A/B Sveas dampskip «Amsterdam» som ankret opp i området 11. august 1917.

Lasteanlegget er idag revet og hugget opp sammen med kaia som stod der som ifølge av Miljøprosjekt Svea og Lunckefjell - Store Norske der Svea ble vedtatt stengt av stortinget mars 2020  for å tilbakeføre området tilbake til naturen og den arktiske tundraen

## Referanser
Buvatnet (Rennebu)

**Buvatnet** er en lite innsjø nord for Berkåk i Rennebu kommune i Trøndelag. Vatnet ligger like ved E6, som går langs vestsida av vatnet. Det er et populært bade- og turområde. Tidlig på 1900-tallet ble det skåret is av vannet til nedfrysning av fisk for eksport. Buvatnet ligger rett nord for vannskillet mellom Orkla- og Gaulavassdraget.

## Referanser
Marthabreen

**Marthabreen** er en isbre på 8 km² på Spitsbergen, Svalbard, mellom Reindalen og Kjellströmdalen i det sørøstre Nordenskiöld Land. Isbreen fyller dalen mellom vestre Lunckefjellet (924 m) og Skollfjellet (1065 m) og er 8 km lang. Marthabreens istykkelse er på det meste 160 meter. Breen ligger 15 km nord for tettstedet Sveagruva. Den starter umiddelbart nordøst for Gruvfonna og nord for Helsingborgbreen. Marthabreen har en stor sidebre i vest – Propsbreen. 

Breen går nordvestover fra fjellene Høgflaket og Gruvhjelmen, og fortsetter videre nordvestover til den når nunataker Reindalen. Den skyver foran seg et 1,5 km bredt belte av morenemateriale, nesten ned til Reindalselva. 

Det er søkt om å bygge ut kullgruver i Lunckefjellet, og dersom det skal realiseres må det bygges en bro eller vei over sørøstre Marthabreen fram til innslaget i sørsiden av fjellet. Dette vil måtte kreve tillatelse fra miljømyndighetene.

Marthabreen har sitt navn etter Martha Luncke, som var gift med den norske topografen Bernhard Luncke.

## Referanser
Muthanna

**Muthanna** (Al Muthanna) er et provins i sørvestlige Irak, med internasjonal grense mot Saudi-Arabia. Provinshovedstaden Samawah ligger ved elva Eufrat nord i guvernementet. 

I provinsen ligger ruinene av den Sumeriske byen Uruk, som trolig er kilden til navnet Irak.

## Distrikter
al-Khithir, Rumaitha, al-Salman, al-Samawa

## Referanser


## Eksterne lenker
*
Motor Toon Grand Prix 2

***Motor Toon Grand Prix 2*** er et humoristisk, fargerikt og barnevennlig bilspill som er utviklet av Polyphony Digital, utvikleren av Grand Turismoserien. Utgitt av Sony Computer Entertainment til konsollen PlayStation 10. juni 1996. Spillet er også lansert på PlayStation 3s nettverkstjeneste PlayStation Network.

## Eksterne lenker
*
French Open 1999

**French Open 1999** ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Andre Agassi beseiret Andrej Medvedev i singlefinalen for herrer og Steffi Graf vant over Martina Hingis i damefinalen. 
 
## Menn (single)
### Kvartfinaler

 
### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Montenegros geografi

**[[Montenegro]]** (serbisk Црна Гора, *Crna Gora*, betyr «svart fjell») er et lite fjellkledd land sørvest på Balkan. Landets totale areal er på 14&nbsp;026 km². Det har 625 km lange landegrenser til Kroatia, Bosnia-Hercegovina, Serbia, Albania og en 293,5 km lang kystlinje mot Adriaterhavet.

## Terreng

Terrenget i Montenegro varierer fra høye topper langs grensene til Serbia og Albania med karstlandskap til en smal kystslette som bare er 4-6 km bred langs Adriaterhavet. Kystlinjen til Montenegro er 294 km lang, der den lange Kotorbukta medvirkar en god del. Sletten stopper brått i nord der fjellene Lovćen og Orjen stuper ned mot Kotorbukta. 

Montenegro ligger i et karstområde og store deler av landet ligger tusen meter over havet, og flere fjell strekker seg over 2000 meter. Zetadalen er et av de laveste områdene innenfor kysten. 

Montenegro er et av de mest kuperte landene i Europa og et av de høyeste fjellene er Bobotov Kuk i Durmitor-fjellene med en høyde på 2&nbsp;522 meter over havet. Man mente lenge at dette var det høyeste fjellet i landet før nye målinger viste at Zla Kolata i Prokletije var høyere med 2&nbsp;534 moh. Offisielt regnes Bobotov Kuk som det høyeste fjellet i Montenegro, da det i sin helhet ligger innenfor landets grenser.

Den største innsjøen i landet er Shkodërsjøen på 391&nbsp;km² som Montenegro deler med Albania. I Montenegro har elven Tara gravd ut en kløft, Tarakløften, som er den dypeste kløften i Europa med 1&nbsp;300 meter på det meste. Dette er også den nest dypeste kløften i verden etter Grand Canyon i Arizona.

## Klima
Montenegro har et middelhavsklima med milde vintre og solrike, varme somre. Like innenfor kysten ligger De dinariske alper, og når mild havluft fra Middelhavet strømmer vestover og inn over Montenegro kan man få lignende forhold som på Vestlandet i Norge. Dette området er derfor av de våteste i Europa. Om vinteren kan den kalde boravinden føre kald luft fra Øst-Europa innover Montenegro, og man får noen kalde dager. Podgorica har en nedbørsnormal på 1617 mm i året, men enkelte fjellområder har nedbørsnormaler på over 4000 mm. 

## Administrativ inndeling

Montenegro består av 21 kommuner *(opštine)* med i alt 620 145 innbyggere ved folketellingen i november 2003.

### Store byer i Montenegro

*Podgorica (hovedstad; 136&nbsp;473 innbyggere) 
*Nikšić (58&nbsp;212) 
*Pljevlja (21&nbsp;377) 
*Bijelo Polje (15&nbsp;883) 
*Herceg Novi (16&nbsp;493, inkludert Igalo) 
*Berane (11&nbsp;776) 
Den tidligere kongelige hovedstaden og tronsetet er Cetinje.

## Miljø

### Miljøproblemer
Forurensning av kystområdene på grunn av kloakkutslipp, særlig i turistområder som Kotorbukta. 

### Miljøvernavtaler
*Delaktig i avtaler som omhandler*: 
Klimaendringer, miljøfarlig avfall, havrett, marin dumping, skipsforurensning. 

### Naturfarer
Ødeleggende jordskjelv.

## Eksterne lenker
Røssesund

**Røssesund** er sundet mellom Hvasser og Brøtsø i øst og øya Tjøme i vest i Færder kommune. Røssesundet strekker seg fra Engø i nord til Verdens Ende i sør og inneholder en rekke små øyer. Røssesundbrua leder fylkesvei 380 mellom Tjøme og Hvasser over sundet.

Langs Røssesundet ligger en rekke fritidseiendommer og noen av disse er omsatt til rekordhøye priser.
Alfred den store (film)

***Alfred den store*** (originaltittel: *Alfred the Great*) er en britisk historisk dramafilm fra 1969 som omhandlet den historiske personen Alfred den store. Hovedrollen som Alfred spilles av David Hemmings. Regi er ved Clive Donner.

## Handling
Alfred den store skulle egentlig bli prest, men når danske vikinger på slutten av 800-tallet angriper England blir han nærmest lurt til å overta tronen etter sin svakelige bror. Han bekjemper danskene og blir landets helt, men kjemper etterpå en indre kamp mellom ønsket om å bli prest og den makten han nå har. Etter en tid angriper danskene igjen og han må samle troppene til et endelig oppgjør, samtidig som han må utkjempe en mørk indre konflikt i sin sjel.

## Om filmen
Filmen fikk blandet mottakelse av kritikerne.

## I rollene
* David Hemmings som Alfred 
* Michael York som Guthrum 
* Prunella Ransome som Aelhswith 
* Colin Blakely som Asher 
* Ian McKellen som Roger 
* Peter Vaughan som Burrud 
* Alan Dobie som Ethelred 
* Julian Glover som Shrdlu

## Referanser


## Eksterne lenker
*
Rød mangrovekrabbe

**Rød mangrovekrabbe** er en art av krabber som lever i mangroveskogene i Malaysia, Thailand og Indonesia.

De mørkerøde dyrene når et beinspenn på ca. 10 cm. Hannen har større og kraftigere klør en hunnen, men er ellers lik i farge og størrelse.
Hannen har gjerne et harem på to-tre hunner, og forholdene er som regel faste.
Den er relativt fredelig av lynne, men mindre artsfrender kan bli betraktet som mat. 

Den røde mangrovekrabben livnærer seg primært av mangroveløv, men kan regnes som altetende.

## Kilder
* de Man, 1888 : *Report on the podophthalmous Crustacea of the Mergui Archipelago, collected for the Trustees of the Indian Museum, Calcutta, by Dr. John Anderson, F.R.S., Superintendent of the Museum.* Journal of the Linnean Society, vol. 22, s. 1–312.

## Eksterne lenker
*
Niklas Falk

**Niklas Daniel Falk** (født 28. januar 1947 i Örgryte i Göteborg), er en svensk skuespiller. Han er bror til Jonas Falk.

Falk ble utdannet ved Teaterhögskolan i Göteborg. Han var ansatt ved Göteborgs stadsteater fram til 1988. I 1990 flyttet han til Stockholm og arbeidet ved Stockholms stadsteater.

## Filmografi
### Spillefilm
* 2005 – *[[Wallander – Før frosten]]* – Erik Westin 
* 2004 – *[[Så som i himmelen]]* – Stig 
* 2001 – *[[En förälskelse]]* – Björn Borg
* 2000 – *[[Jönssonligan spelar högt]]* – hovmesteren
* 1999 – *[[Dödlig drift]]* – Janne 
* 1999 – *[[Stjärnsystrar]]* – lege
* 1998 – *[[Zingo]]* – Rune, Babys far
* 1997 – *[[Svensson Svensson - filmen]]* – Roland, ansatt i Sparbanken i Vivalla
* 1997 – *[[Lilla Jönssonligan på styva linan]]* – Sigvard Jönsson 
* 1996 – *[[Sånn er livet (film)|Sånn er livet]]* – Hasse Jönsson 
* 1996 – *[[Rusar i hans famn]]* – prest
* 1995 – *[[Petri tårar]]* – ridderen
* 1994 – *[[Pillertrillaren]]*  – Reine, laboratoriearbeider 
* 1988 – *[[Jungfruresan]]* – rettslege

### Kortfilm
* 1996 – *[[Den försvunne]]* – vakt nr 2 
* 1993 – *[[För brinnande livet]]* – far 

### TV/DVD
* 2006 – *[[Van Veeteren - Tilfellet G]]* – Keymer
* 2005 – *[[27 sekundmeter snö]]* – Odd 
* 2004 – *[[Om Stig Petrés hemlighet]]* – Finn (mini-TV-serie)
* 2003 – *[[Norrmalmstorg (film)|Norrmalmstorg]]* – K-G Lönnroth 
* 2002 – *[[Stackars Tom]]* – Jacob, Toms far (mini-TV-serie)
* 2002 – *[[Cleo]]* – Ove Berglund (1 episode, TV-serie – gjesterolle)
* 2001 – *[[Rederiet]]* – *Falska Vänner* – testamentseksekutør  
* 2001 – *[[Rederiet]]* – *Salt, lögner och vänskapsband* – testamentseksekutør  
* 2001 – *[[Agnes (TV-serie)|Agnes]] – Huliganen – Janne (1 episode, TV-serie)   
* 2001 – *Kvinna med födelsemärke*  – Ronald Malik (episode 1, mini TV-serie)
* [[TV-året 2000|2000]] – *Skilda världar* – Stig Eriksson (3 episoder, TV-serie)
* 2000 – *Barnen på Luna* – Glenns pappa (1 episode, TV-serie) 
* 2000 – *Brottsvåg* – *Ändamålen helgar medlen* – Nils Froste (1 episode, TV-serie)  
* [[TV-året 1999|1999]] – *Reuter & Skoog* – *Dansbandsdrottningen* (1 episode, TV-serie)
* [[filmåret 1998|1998]] – *Ivar Kreuger* – Gert Palmkrantz 
* [[TV-året 1998|1998]] – *OP7* – Herbert (1 episode, TV-serie)
* 1998 – [[Den tatuerade änkan]]* – Cederberg 
* 1997 – *[[Beck (film)|Beck – Lockpojken]]* – dommer Lagerfeldt
* 1995 – *[[Tre Kronor (TV-serie)|Tre kronor]]* Gustav Frank (ukjent antall episoder, TV-serie)
* 1995 – *[[Anmäld försvunnen]]* – Rolf Ekman (1 episode, TV-serie) 
* 1991 – *[[Svindlande affärer]]* eller *Historien om de fuktskadade gitarrerna* – Victor Emanuel Anderson 
* 1989 – *[[Förhöret]]* – kabinettsekreterare Sorman  
* 1988 – *[[Enligt beslut]]* – vakt 
* 1984 – *[[Taxibilder ]]*- Karl-Erik (mini-TV-serie)
* 1981 – *[[Stjärnhuset]]* – *Herakles gör rent i Augeias stall* (1 episode TV episode (stemme) 
* 1974 – *[[Fiskeläget]]* (mini-TV-serie)

## Referanser


## Eksterne lenker
*
Gerilja (band)

**Gerilja** er en synthrock trio fra Lambertseter i Oslo.

## Diskografi
**Pink Slush Twilight* (2011) – EP 
# Pink Twilight
# Infinite Sleep/Temple of Heaven
# The Bomb
# The Blue Lagoon
# Paranoia Rules Supreme
# The Bomb (Remix)
**Step Up Your Game* (2013) – album på Razzia Notes 
#Animals
#1986
#The Source
#Elevate
#Lightning Death
#Mirage
#Together
#Pink Twilight
#New Life in The Blast Zone
#Night Theme
#Smoke Meadows

## Referanser
Camilla Granlien Band

**Camilla Granlien Band** er et norsk band. 

De ga i 2007 ut albumet *[[Jarnnetter]]* på ta:lik records. Teksten på denne CD er av Tor Jonsson og Olav Aukrust fra Lom, mens melodiene er eldre og nylaga folkeviser tonesatt med norsk kveding og amerikansk old time music.

## Bandmedlemmer
*Anders Røine – div. strengeinstrumenter og munnharpe
*Harald Høyvik – kontrabass, el.bass og Fender IV 
*Camilla Granlien – vokal

## Eksterne lenker
* MySpace.com
Kjartan Finnbogason

**Kjartan Henry Finnbogason** (født 1986) er en islandsk fotballspiller som spiller for KR.

## Referanser


## Eksterne lenker
* 
* Sandefjord Fotball.no – Spillerens profil
Stade Français Paris

**Stade Français CASG**, til vanlig kalt **Stade Français** eller **Stade Français Paris**, er en fransk profesjonell rugby union klubb fra det 16. arrondissement, sørvest i Paris. Klubben ble stiftet i 1883 og spiller per 2016 i den franske toppdivisjon Top 14.  Det er en av de mest meritterte klubbene i fransk rugby.

I 1892 spilte klubben den første offisielle finalen i fransk rugbyunion. Kampen gikk den 20. mars, og Stade Français tapte 3-4 mot Racing Club de France og fikk sølv i det franske mesterskapet. Dommer under kampen var de moderne olympiske lekers far, Pierre de Coubertin. 

Klubben har også en fotball-avdeling, som har figurert i de øverste divisjoner.  Våren 1951 spilte de to nordmennene Torgeir Torgersen og Villy Andresen i klubben.

## Drakter
Klubben har hatt svært fargerike drakter de senere årene og har rosa som gjennomgangsfarge i hjemme- og bortedraktene.

## Meritter
* Top 14
** Mester: 1893, 1894, 1895, 1897, 1898, 1901, 1903, 1905, 1998, 2000, 2003, 2004, 2007, 2015
* European Rugby Champions Cup
** Andreplass: 	2001, 2005
* European Rugby Challenge Cup
** Mester: 2017
** Andreplass: 2011, 2013

## Eksterne lenker
*
Rickroll

**Rickrolling** er et internettfenomen hvor personer lures inn på YouTube eller sider laget bare for dette formålet og kommer til et klipp med Rick Astleys gamle hitlåt «Never Gonna Give You Up». Som oftest kommer de inn i den tro at de skulle få se noe de hadde interesse av. Videoene av sangen er vist 1 milliard ganger i slutten av juli 2021. Ideen om å lure noen til å gå inn på en video (når de egentlig er ute etter en viss informasjon) er egentlig en ganske gammel «trolleteknikk». Rick Astleys gamle hitlåt er en av de videoene som ble mest brukt, og til slutt ble dette fenomentet kalt «Rickrolling».

Rick Astley har sagt at han syns det er morsomt, så lenge ikke datteren hans blir flau av det.

## Referanser
Akerøy fort

**Akerøy fort** er det sydligste av utenverkene til Fredrikstad festning. Fortet ligger på Hvaler, ca. 2 mil sør for Fredrikstad på en liten holme – Festingsholmen NØ for Akerøya. Holmen er ca. 100*200m og rommet Akerøy fort og to bolighus, det ene kommandantbolig.

Fortet ble etablert allerede i 1664 som en liten tømmerskanse under tilsyn av general Rüsenstein. Den ble anlagt som forsvar både mot kapere og svenske sjøstridskrefter som opererte i Nordsjøen og Skagerrak og for å sikre innseilingen til Fredrikstad. Det er godt le bak Akerøya samtidig som det er rask og lett adkomst til åpent farvann under forskjellige vindretninger. Flere fortøyningsfester i sundet vitner om dette. Det var derfor også viktig å hindre at havnen ble benyttet av fremmede. Den fremskutte posisjonen gjorde det også aktuelt for Tordenskjold å benytte havnen i 1716 og 1718. Til anlegget hører også redutten på Akerøyas høyeste punkt, 30m over havet. Her har en et vidt utsyn over ytre Oslofjord. Redutten ble restaurert i 1979 av Østfold kulturminnevern.

Etter planer av general Johan Caspar de Cicignon ble fortet noe utvidet og fikk et kanontårn, en donjon omkring 1680. Over tårnet var et høyt tretak som beskyttet murverk og kanoner mot nedbør.

I 1685 var Christian Vs på inspeksjon og fant da den gamle tømmerskansen i en elendig forfatning. Dette førte til at det tidlig i 1740-årene ble bygget en ytre festningsmur. 

I tiden fra 1681 og frem til 1807 var det tilbeordret kommandanter på Akerøy fort. Enkelte hadde med seg hele familien. På fortet var det en permanent vaktstyrke. I 1801 på bare 19 mann, men på krigsfot kunne fortet huse opp til 150 mann. Akerøy fort ligger avsides og det må mang en gang ha vært en ensom og kjedelig tjeneste i fredstid.

Fortet ble aldri angrepet. Det hadde imidlertid sin misjon som et tyngdepunkt i ytre Oslofjord og beskyttet uthavnen med sine 27 kanoner og 150 manns garnison. Under Napoleonskrigene (1807–1814) mistet en den dansk-norske flåte etter angrepet på København i 1807. Uten flåtestyrker til understøttelse og forsyninger anså en at fortet ikke ville kunne holdes og stattholder og øverstkommanderende prins Christian August beordret i 1808 fortet demolert. I 1883 ble fortet brukt av marinen som skytemål og ble siden liggende som ei steinrøys.

## Restaureringen
Etter raseringen på 1800-tallet lå fortet i ruiner frem til 1962 da «Komiteen for Restaurering av Akerøy Fort» tok til med gjenreisningen. I løpet av 1960-tallet var det meste av murverket gjenreist etter oppmålinger utført av Riksantikvaren. Til arbeidet ble det både samlet inn lokale midler og midler fra myndighetene. En stor del av arbeidet ble imidlertid gjort på dugnad bl.a. ved sommerleirer med unge norske og utenlandske deltakere. I 1999 stoppet videre restaurering opp av mangel på midler.

## Referanser


## Kilder
*

* Kjeld Magnussen (2005) *Akerøy fort – strategisk vaktpost i ytre Oslofjord*, MindreAlv XI, Fredrikstad 

*

* Nasjonalt Lokalhistorisk Oppslagsverk: Akerøy fort

## Eksterne lenker
* Kart med Akerøy fort tegnet inn 1776
Alice bor her ikke lenger

***Alice bor her ikke lenger*** (originaltittel: *Alice Doesn't Live Here Anymore*) er en amerikansk dramafilm fra 1974 med Ellen Burstyn og Kris Kristofferson i hovedrollene. Regi er ved Martin Scorsese.

Ellen Burstyn ble tildelt Oscar for beste kvinnelige hovedrolle for filmen. Den ble kåret til beste film ved BAFTA-utdelingen.

## Handling
Når Alices (Ellen Burstyn) mann dør i en bilulykke tar hun med seg sin 12-årige sønn for å flytte tilbake til sin barndomsby i California, der hun vil forsøke å gjenoppta en tidligere karriere som sangerinne. Etter som de er uten penger må hun jobbe seg vestover, men kommer aldri lenger enn til Tucson hvor hun møter en ny mann. Hun blir der nødt til å ta jobb som serveringsdame.

## Om filmen
Filmen innbrakte $21 millioner på kino på verdensbasis.

Ellen Burstyn vant i 1975 en Oscar i kategorien beste kvinnelige hovedrolle for sin prestasjon i denne filmen. Året etter vant filmen fire BAFTA-priser beste kvinnelige hovedrolle (Burstyn), beste film, beste manus og beste kvinnelige birolle (Diana Ladd).

En ung Laura Dern har en liten birolle i filmen.

VGs anmelder gav den terningkast fem.

## I rollene
(utvalg)
* Ellen Burstyn: Alice Hyatt
* Kris Kristofferson: David
* Billy Green Bush: Donald Hyatt
* Diane Ladd: Flo
* Harvey Keitel: Ben Eberhart
* Jodie Foster: Audrey
* Vic Tayback: Mel

## Referanser


## Eksterne lenker
*
Fastings skanse

**Fastings skanse** er mindre skanse oppført på nordvestsiden av Kråkerøy. Skansen skulle være flankestøtte for Huth fort, som ligger på søndre Kjærringholmen, eller Huth-holmen i Glommas vestre løp. Skansen er oppført med en lav mur i kvaderstein med en voll over. Den ble oppført i 1807 med plass for 3 kanoner. Arbeidet ble utført under kapteinløytnant Thomas Fasting, en sjøoffiser som hadde deltatt i slaget på Københavns red i 1801.

Skansen finnes fortsatt, men er svært overgrodd. Fasting skanse og Huth fort med aktivitene rundt disse, har gitt navn til en rekke veier i nærheten av anleggene: Fastings vei, Huths platå, Mineveien, Fregattveien og Korvettveien. 

## Referanser


## Litteratur

Fredrikstad festnings vestre utenverker, Huth fort – Fastings skanse – Slevik batteri, – Erling Johansen, Egil Lund, Harald Stenseth, – Ola Øgar Svendsen
Positivismestriden

**Positivismestriden** var en vitenskapsteoretisk debatt som raste blant vestlige intellektuelle i 1960-årene. Debatten omhandlet samfunnsvitenskapenes metode samt verdivurderingers plass i samfunnsvitenskapene.

## Positivismestriden i Tyskland
Den opprinnelige positivismestriden startet i Tyskland og stod mellom den kritiske rasjonalismen (Karl Popper, Hans Albert m.fl.) og Frankfurtskolen (Theodor Adorno, Jürgen Habermas m.fl.). Opptakten var foredragene om samfunnsvitenskapenes metode som Popper og Adorno holdt på en konferanse til Det tyske sosiologiske selskap i 1961. Foredragene førte ikke til umiddelbare reaksjoner, men debatten utviklet seg i etterkant, spesielt mellom Habermas og Albert.

Navnet på debatten er i seg selv et partsinnlegg i striden, siden Adorno betegnet antagonistene sine som positivister, mens kritiske rasjonalister ser på seg selv som motstandere av positivismen, slik begrepet vanligvis forstås. Betegnelsen ble for første gang brukt i tittelen på boken *Der Positivismusstreit in der deutschen Soziologie* («Positivismestriden i den tyske sosiologien»), som Adorno ga ut i 1969. Boken var et samlebind med de ulike foredragene og debattinnleggene, innledet med et lengre essay ved Adorno.

En av de sentrale uenighetene bestod i forståelsen av samfunnet. Frankfurtskolen så på samfunnet som en totalitet, og argumenterte derfor at en løsning av samfunnsproblemene krever en gjennomgripende reform av denne helheten, heller enn ren «symptombehandling». Den kritiske rasjonalismen hevdet derimot at gjennomgripende endringer er farlige og forutsetter en totalitær stat, slik at samfunnet heller bør endres gjennom målrettede tiltak mot de enkelte samfunnsproblemene.

Positivismestriden hadde også referanser til tidligere debatter, bl.a. Max Webers tese om vitenskapens verdifrihet fra 1904 og Max Horkheimers kritikk av positivismen i 1937.

## Positivismestriden i Norge

Sentrale personer:
* Hans Skjervheim
* Rune Slagstad
* Arne Næss

## Se også
*Kritisk rasjonalisme
*Positivisme
*Behaviorisme
*Konstruktivisme
*Hermeneutikk
*Forklaringsmodell

## Litteratur
* 
* 
* 
* 
*